section_heading: Spol i rod
paragraph_text: Na području psihologije mnogi psiholozi - napose feministički psiholozi - prave razliku između termina "spol" i termina "rod". 1955. godine psiholog i seksolog John Money (Johns Hopkins University, SAD) koristi termin "rod" kada je riječ o pojedinčevim psihološkim karakteristikama i ponašanju, dok "spol" koriste za opisivanje fizičkih karakteristika. Feministička socijalna psihologinja Rhoda Unger iznosi 1979. god. mišljenje kako široko rasprostranjeno korištenje riječi "spol" implicira stav da su razlike između muškaraca i žena prirodne i nepromjenjive, stoga se zalaže da se koristi riječ "rod" za označavanje osobina koje kultura smatra prikladnima za žene i muškarce; njenom utjecaju se pripisuje širenje korištenje riječi "rod" u psihološkoj literaturi u takvom značenju koje bi bilo različito od riječi "spol". Međutim, trenutačno se definicije koje koriste psiholozi da definiraju što je spol, a što rod jako razlikuju. Mnogi autori koriste termine kao sinonime; od onih koji čine razliku između ta dva termina, većina koristi termin "rod" kao nešto više vezano za kulturalne utjecajne, a "spol" kao nešto više vezano uz biologiju; pri tome postoje brojne nekonzistentnosti u tim definicijama. Charlene L. Muehlenhard i Zoe D. Peterson stoga zaključuju (2011.) da će iz tih razloga razlikovanje između "spola" i "roda" biti s vremenom sve manje smisleno i važno.<ref>"Distinguishing Between Sex and Gender: History, Current Conceptualizations, and Implications", "Sex Roles", Vol. 64, br. 11-12, str. 791-803, (citat prema sažetku)